తెలంగాణలో మహిళా తహసీల్దార్ దారుణహత్య WATCH LIVE TV
బంగ్లా బేజారు.. భారత్ టార్గెట్ 265
దాదాపు 19 ఓవర్ల పాటు టీమిండియాకి వికెట్ దక్కలేదు. అయితే ఇన్నింగ్స్ 28వ ఓవర్ వేసిన కేదార్ జాదవ్ అద్భతమైన బంతితో ఇ
TNN | Updated:
Jun 15, 2017, 06:24PM IST
ఛాంపియన్స్ ట్రోఫీలో విర్రవీగిన బంగ్లాదేశ్ జట్టుపై భారత్ బౌలర్లు ఆధిపత్యం చెలాయించారు. ఎడ్జ్&zwnj;బాస్టన్ వేదికగా గురువారం జరుగుతున్న సెమీ ఫైనల్ మ్యాచ్&zwnj;లో కేదార్ జాదవ్ (2/22), జస్&zwnj;ప్రీత్ బుమ్రా (2/40), భువనేశ్వర్ కుమార్ (2/53) ధాటికి తొలుత బ్యాటింగ్ చేసిన బంగ్లాదేశ్ 7 వికెట్ల నష్టానికి 264 పరుగులకే పరిమితమైంది. టాస్ గెలిచిన భారత్ కెప్టెన్ విరాట్ కోహ్లి బంగ్లాదేశ్&zwnj;ని బ్యాటింగ్&zwnj;కు ఆహ్వానించాడు. తొలి ఓవర్&zwnj;లోనే సౌమ్య సర్కార్&zwnj;ని డకౌట్&zwnj;గా పెవిలియన్&zwnj;కి పంపి భువనేశ్వర్ కుమార్ భారత్&zwnj;కి శుభారంభమివ్వగా.. అనంతరం వచ్చిన షబ్బీర్ రెహ్మాన్ (19) కూడా భువీ ధాటికి క్రీజులో నిలవలేకపోయాడు. దీంతో బంగ్లాదేశ్ 31/2తో కష్టాల్లో పడింది.
ఈ దశలో ముష్ఫికర్ రహీమ్ (61: 85 బంతుల్లో 4x4)తో కలిసి ఓపెనర్ తమీమ్ ఇక్బాల్ (70: 82 బంతుల్లో 7x4, 1x6) బంగ్లా ఇన్నింగ్స్&zwnj;ని చక్కదిద్దాడు. భారత్ బౌలర్లని సమర్థంగా ఎదుర్కొన్న ఈ జోడి మూడో వికెట్&zwnj;కి 129 పరుగుల భాగస్వామ్యం నెలకొల్పింది. దీంతో దాదాపు 19 ఓవర్ల పాటు టీమిండియాకి వికెట్ దక్కలేదు. అయితే ఇన్నింగ్స్ 28వ ఓవర్ వేసిన కేదార్ జాదవ్ అద్భతమైన బంతితో ఇక్బాల్&zwnj;ని క్లీన్ బౌల్డ్ చేసి భాగస్వామ్యాన్ని విడదీశాడు. అనంతరం కొద్దిసేపటికే ముష్ఫికర్ రహీమ్ కూడా జాదవ్ బౌలింగ్&zwnj;లోనే కోహ్లికి క్యాచ్ ఇచ్చి ఔటవడంతో బంగ్లాదేశ్&zwnj;లో తడబాటు మొదలైంది. షకిబ్ అల్ హసన్ (15), మహ్మదుల్లా (21), హుస్సేన్ (15) ఎక్కువ సేపు క్రీజులో నిలవలేకపోయారు. అయితే చివర్లో కెప్టెన్ మొర్తజా (30 నాటౌట్: 25 బంతుల్లో 5x4), తస్కిన్ అహ్మద్ (11 నాటౌట్: 14 బంతుల్లో 1x4) బ్యాట్ ఝళిపించడంతో బంగ్లా 264 స్కోరు చేయగలిగింది.